টঙ্গী ফায়ার সার্ভিসের ডুবুরি মো. জহির উদ্দিন জানান, রবিবার বিকালে হামজাসহ আরো কয়েকজন শিশু কাপাসিয়ার আড়ালিয়া এলাকায় শীতলক্ষ্যা নদীতে গোসল করতে যায়। এসময় নৌকা থেকে লাফালাফি করে গোসল করার এক পর্যায়ে হামজা নদীর স্রোতে পানিতে ডুবে যায়। পরে নিহতের পরিবার ও স্থানীয়রা তাকে খোঁজাখুঁজি করে না পেয়ে রাত ৮টার দিকে টঙ্গী ফায়ার সার্ভিসের ডুবুরি দল খবর দেয়। খবর পেয়ে রাত সাড়ে ১২টার দিকে শীতলক্ষ্যা নদী থেকে হামজার লাশ উদ্ধার করা হয়। নিহত হামজা স্থানীয় একটি স্কুলের দ্বিতীয় শ্রেণির ছাত্র ছিল। লাশ পরিবারের কাছে হস্তান্তর করা হয়েছে।